Martin Kližan (Pozsony, Szlovákia, 1989. július 11.) szlovák hivatásos teniszező. Eddigi karrierje során 5 egyéni és 3 páros ATP-tornát nyert meg. Eddigi legnagyobb sikere a 2006-os Roland Garros junior versenyén elért bajnoki címe. Részt vett a 2012-es londoni olimpián ahol egyesben az első fordulóban vereséget szenvedett Andy Roddicktól, párosban pedig Lukáš Lacko partnereként veszített az első fordulóban a Janko Tipsarević, Nenad Zimonjić szerb kettőstől. Korábban edzője volt honfitársa az 1998-as Australian Open elődöntős Karol Kučera. Jelenlegi edzője Martin Hromec.